אליאו

אליאו (באנגלית: Elio) הוא סרט קולנוע אמריקאי בהנפשה ממוחשבת, שהופק על ידי אולפני "פיקסאר" והופץ על ידי סרטי אולפני וולט דיסני. הסרט בוים על ידי אדריאן מולינה, דומי שי ומדלין שרפיא. בסרט מדבבים יונאס קיבריב וזואי סלדנה, והוא עוקב אחר אליאו סוליס, ילד שהופך לשגריר מטעם כדור הארץ לאחר שנחטף מרצונו בידי חייזרים. הסרט יצא לאקרנים בארצות הברית ב-20 ביוני 2025.

עלילה
אליאו סוליס הוא ילד יתום, שמתגורר לאחר מותם של הוריו עם דודתו אולגה, מייג'ור בחיל האוויר האמריקאי שוויתרה על חלומה להפוך לאסטרונאוטית כדי לגדל את אחיינה. אליאו מגיע במקרה לתערוכה סגורה העוסקת בחללית וויאג'ר 1 ונפעם מהרעיון של גילוי חיים מחוץ לכדור הארץ.

לאחר מספר שנים רוצה אליאו להיחטף על ידי חייזרים ובכל יום שוכב על חוף הים וממתין, אך ללא תוצאות. ערב אחד מחבלים שני ילדים בריונים, ברייס וכיילב, ברדיו החובבים שלו שמוביל למריבה הגורמת לפציעה בעינו השמאלית, מה שמחייב אותו לחבוש עליה רטייה למשך שבועיים. בבסיס הצבאי בו אולגה עובדת מתגנב אליאו לפגישת חירום, בה מציג גונתר מלמק, אחד העובדים וחובב תאוריות קשר, ממצאים לכך שחייזרים ענו לוויאג'ר ומציע לשלוח בחזרה מסר, אך אלה נדחים על ידי אולגה ועמיתיה. אליאו משתמש במכשיר שהמציא מלמק כדי לשלוח מסר משלו, מה שגורם להפסקת חשמל כללית בבסיס וכתוצאה מכך אולגה כמעט מפוטרת מעבודתה. היא כועסת על אליאו ומחליטה לשלוח אותו למחנה של תנועת נוער, ממנו הוא חושש מכיוון שגם ברייס וכיילב נמצאים שם.

במחנה, ערב אחד חומק אליאו מברייס, כיילב ושני בריונים אחרים שמנסים להפחיד אותו. בבסיס הצבאי מקבלת אולגה מסר משונה מהחלל החיצון בתגובה לזה ששלח אליאו. רגע לפני שאליאו מוכה על ידי הבריונים מגיעה חללית וחוטפת אותו. בתוכה הוא פוגש אות או, מחשב-על נוזלי ומתקבל אל הקומיוניברס, ארגון בו תרבויות חייזריות שונות חולקות ביניהן ידע אודות עולמן. שגרירים חייזריים, שחושבים בטעות כי הוא בנה את וויאג'ר, מכריזים עליו כמועמד לשגריר מטעם כדור הארץ. לפני שהוא מספיק לתקן אותם הם נכנסים לפגישה עם לורד גריגון, מצביא שהודח המאיים לכבוש את חברות הקומיוניברס. השגרירים מתכננים להשיב את אליאו בחזרה אך הוא מחליט להישאר ולשמש כשגריר ואו יוצר שיבוט שלו שימלא את מקומו על כדור הארץ. אולגה מחזירה את השיבוט של אליאו הביתה לאחר שגילתה על הריב הקודם.

בינתיים, מנסה אליאו לנהל משא ומתן עם גריגון אך בטעות מרגיז אותו ומושלך לכלא. בזמן שהוא מנסה לברוח הוא פוגש את בנו, גלורדון, ומחליט להשתמש בו כקלף מיקוח כדי לגרום לגריגון להניח לקומיוניברס. הם מגיעים לקומיוניברס וגריגון מסכים לבטל את הפלישה בתמורה לחזרתו בשלום של בנו.

אליאו וגלורדון מתיידדים, כשהראשון מרגיש בודד ובלתי מובן על ידי דודתו והאחרון מתנגד להפוך למכונת מלחמה כמו אביו. אליאו מתכנן להשתמש בשיבוטים כדי שיישארו יחד; גלורדון עובד לחללית מילוט בזמן שהשיבוט שלו נשלח אל אביו. גריגון מבחין בהבדל ומשתמש בכוחות קריאת המחשבות של השגרירה קווסטה כדי לאתרם. גריגון שולח חיילים למצוא את בנו בעוד שקווסטה, מאוכזבת מהתרמית של אליאו, מחזירה אותו לכדור הארץ. באותו הזמן מפעיל גלורדון את החללית בטעות והיא טסה לכדור הארץ.

אליאו חוזר לכדור הארץ ומוצא את אולגה מחפשת אחריו בחוף הים יחד עם השיבוט שלו, לאחר שחשדה כי אינו אחיינה האמיתי. לאחר שהתפייסו הם יוצאים לבסיס הצבאי, שם מוחזקת החללית. השיבוט של אליאו מקריב את עצמו כדי להסיח את דעתם של כוחות הצבא בעוד אליאו ואולגה מתגנבים לבסיס ומוצאים את גלורדון בחללית, גוסס מהיפותרמיה. הם טסים בחזרה לקומיוניברס, שם גריגון מציל את בנו ומתנצל בפניו ובפני השגרירים. אליאו מוזמן להישאר בקומיוניברס אך מעדיף לחזור לכדור הארץ, נפרד מכולם ומוחזר לביתו יחד עם אולגה על ידי קווסטה.

לאחר שובו ממשיך אליאו להיות בקשר עם גלורדון באמצעות רדיו החובבים שלו.

 דמויות ומדבבים 
הדיבוב העברי של הסרט בוים על ידי שרון כהן.
 דמות  תיאור  מדבב/ת (באנגלית)  מדבב/ת (בעברית) אליאו סוליס  ילד שחולם להיחטף על ידי חייזרים  יונאס קיבריב לביא מור אליאו השני  שיבוטו של אליאו האמיתי שממלא את מקומו בזמן שהוא משרת בקומוניברס  יונאס קיבריב אולגה סוליס  דודתו של אליאו  זואי סלדנה דיאנה גולבי גלורדן  חברו החייזרי של אליאו, בנו של גריגון רמי אדג'רלי ליאנה שחר גלורדן השני  השיבוט של גלורדן רמי אדג'רלי השגרירה קווסטה שגרירה חייזרית בעלת יכולת קריאת מחשבות ג'מילה ג'מיל רונה בקרמן לורד גריגון מצביא מודח המנסה לכבוש את הקומיוניברס בראד גארט אריה צ'רנר השגריר הליקס   ברנדון מון דן קיזלרהשגרירה אמבסטה מירה   אניסה בורגו רונה בקרמן גונתר מלמק עובד בבסיס הצבאי וחובב תאוריות קשר ברנדן האנט  אמיר שורוש "מדריך למשתמש אוניברסלי" מדריך שיודע את כל סודות היקום מורכב מקלפים  בוב פיטרסון שמחה ברבירו אוווווווו  מחשב-על נוזלי  שירלי אנדרסון נועה לפידות ברייס נער המתנהג בבריונות לאליאו יאנג דילן אדם ריפטין השגרירה נאוס אטסוקו אוקטסוקה נוי בן דוד השגריר טגמן  מתיאס שווייגהופר רועי כפריהשגרירה טורה  אנה דה-לה רגוארה לדור אזולאיכילב  חברו של ברייס ג'ייק טגמןיאן מנדראה

הפקה
ב-9 בספטמבר 2022, במסגרת אירוע D23, חשפה פיקסאר את סרטה החדש "אליאו", עם אדריאן מולינה, אשר יביים את הסרט, ומארי אליס דראם, שתפיק אותו.

הפצה
הסרט יצא לאקרנים בארצות הברית ב-20 ביוני 2025. במקור, הסרט היה צפוי לצאת לאקרנים ב-1 במרץ 2024, אולם הוא נדחה עקב שביתת השחקנים בהוליווד. ולאחר מכן ב-13 ביוני 2025 בכדי למנוע תחרות ישירה עם סרט הלייב אקשן "הדרקון הראשון שלי" של דרימוורקס שיצא באותו התאריך. אדריאן מולינה עזב את ההפקה לאחר שהחזון המקורי שלו שונה, בין היתר בעקבות הסרת אזכורים ורמיזות לזהות להט״בית של הדמות הראשית. את מקומו מילאו דומי שי ומדלין שרפיאן.‘Elio’ Directors Madeline Sharafian and Domee Shi on Taking Over Pixar’s First Contact Film, TheWrap, 13 ביוני 2024, באנגלית https://www.thewrap.com/elio-directors-madeline-sharafian-domee-shi-interview/ בעקבות מבצע עם כלביא נדחתה הקרנת הסרט בישראל ל-26 ביוני 2025.

 בקופות 
בשבוע הראשון באקרנים הרוויח הסרט 35 מיליון דולר מה שהופך את הסרט לסרט בעל ההכנסות הנמוכות ביותר בשבוע הראשון באקרנים שהוציאו פיקסאר.
הסרט סבל מירידה של 49% בהכנסות בשבוע השני ומסתמן כהפסד כספי משמעותי לדיסני.

 ביקורות 
באתר IMDb קיבל הסרט את הציון 7.0/10 על פי ביקורות משתמשים ומבקרים. ב-Rotten Tomatoes אחוז ביקורות המבקרים החיוביות הוא 83% ואחוז ביקורות הקהל החיוביות הוא 90%. ב-Metacritic הדירוג הממוצע של המבקרים לסרט היה 66%. ציונים אלו מעידים על ביקורות חיוביות לרוב.

באתר הארץ אורון שמיר העניק לסרט ציון של 3.5 כוכבים וציין שהוא לא מושלם ובכל זאת רמה מעל המתחרים.

ב-ynet ארז דבורה העניק לסרט 3 כוכבים וציין שנפגעה יכולתו לעורר מחשבה ורגש כפי שקורה ברבים מסרטי האולפן.

 פרסים ומועמדויות 
פרסתאריךקטגוריהעבורתוצאהמקורפרס איגוד מבקרי הקולנוע האמריקאי4 בינואר 2026סרט האנימציה הטוב ביותר"אליאו"פרס אוסקר15 במרץ 2026סרט האנימציה הטוב ביותר"אליאו"The 98th Academy Awards | 2026פרס גלובוס הזהב11 בינואר 2026סרט האנימציה הטוב ביותר"אליאו"Golden Globes 2026: The full list of winners and nomineesפרס אנני21 בפברואר 2026הסרט הטוב ביותר"אליאו"Annie Awards - Nominationsהאפקטים הטובים ביותרFerdi Scheepers, Shaun Galinak, Alyssa Lee, Nate Skeen, Gary Bruinsהנפשת הדמויות הטובה ביותרJonah Sidhomעיצוב הדמות הטוב ביותרMatt Nolte, Yingzong Xin, James Woods, Kaleb Rice, Bob Pauleyהפסקול הטוב ביותררוב סימנסוןההפקה הטובה ביותרHarley Jessupהסטוריבורד הטוב ביותרTony Rosenastהדיבוב הטוב ביותררמי אדג'רלי (גלורדן)העריכה הטובה ביותרAnna Wolitzky, Steve Bloom, Noah Newman, Greg Snyder, Ben Morrisפרס באפט"א22 בפברואר 2026סרט האנימציה הטוב ביותר"אליאו"

 צנזורה ועריכות חוזרות 
בהקרנת ניסיון לגרסה המקורית של הסרט בשנת 2023 כנשאל הקהל האם יצפה בסרט הקולנוע אף אדם לא ענה שכן.

לפי החזון המקורי של הבמאי המקורי אדריאן מולינה היו רמיזות לזהות קווירית של הדמות הראשית. נדרש ממנו להסיר את הרמיזות הללו מהסרט.

עקב סיבות אלו אדריאן מולינה עזב את הפרויקט בשנת 2024. את תפקיד הבימוי לדומי שי ומדלין שרפיא. תחת עבודתן דמותו של אליאו הפכה לגברית יותר.Henderson, Taylor (July 1, 2025). "Queer subtext in Disney’s ‘Elio’ was reportedly cut by Pixar." Out. https://www.out.com/film/disney-pixar-elio-queer-erasure-allegations-explained?

 אזכורים 

האזכור לבדיחה "A113" שמופיעה בכל סרטי פיקסאר מאז 1995 הופיע בסרט אליאו על תיקו של אליאו שעליו כתוב "Area A113" וגם במחשב של דודתi אולגה מתחת למספר קטלוג.

קישורים חיצוניים



ביקורות



 הערות שוליים 

קטגוריה:סרטים אמריקאיים משנת 2025
קטגוריה:סרטי הנפשה אמריקאיים
קטגוריה:פיקסאר: סרטים
קטגוריה:דיסני: סרטי הנפשה
קטגוריה:סרטי מדע בדיוני אמריקאיים
קטגוריה:סרטי אנימציה על ילדים
קטגוריה:סרטי אנימציה על חיים מחוץ לכדור הארץ